Haugland har skrevet verker til blant annet Den Norske Opera & Ballett, Bergen Filharmoniske Orkester, Oslo Filharmoniske Orkester, Bergen Domkantori, Raschèr Saxofon Quartet, SISU slagverksensemble Den Nationale Scene samt Agder teater. Sammen med Heidi Tronsmo og Ståle Tråsdahl startet han i 1990 musikkteaterensembelet Stiftelsen Opera Omnia. Erfaringer fra arbeidet med over 30 ulike musikkteater-produksjoner, førte i 2000/2001 til operaproduksjonene PoY! og “Hulda og Garborg”. Barneoperaen PoY! har blitt fremført over 130 ganger i hele Europa, mens kammeroperaen Hulda og Garborg har blitt fremført en rekke ganger nasjonalt.